Profiltekster om administrationscenteret

**Bygningsservice**
Du bliver en del af en afdeling, der er i fuld gang med en større renovering og udvidelse af fakultetets bygninger og anlæg. Health råder over cirka 80.000 kvadratmeter fordelt på laboratorier, kontorer og studieområder. I Health Bygningsservice er vi cirka 15 medarbejdere, og vi værdsætter medejerskab, engagement og evnen til at få afsluttet opgaver. Du kan læse mere om fakultetet [her](http://health.au.dk/).

**Fakultetssekretariat**
Du bliver en del af et ledelsessekretariat, der understøtter dekanen og fakultetsledelsen i deres ledelsesudøvelse. Vi kan tilbyde dig en travl, spændende og fagligt udviklende hverdag, hvor du er en del af et engageret og velfungerende sekretariat, der sætter et godt arbejdsklima, holdånd og samarbejde på tværs af faglighed højt. Sekretariatet kan til tider være underlagt snævre deadlines og opgaver, der skal løses effektivt, ligesom der vil være møder efter klokken 16. Det er vigtigt, at du kan indgå i den type arbejdsrelation og udvise en høj grad af samarbejdsevne og konduite i en given situation. Du kan læse mere om Fakultetssekretariatet [her](https://health.au.dk/om%20health/ledelse/fakultetssekretariatet/) og om fakultetet [her](http://health.au.dk/).

**Ph.d.-administrationen**
Afdelingen er en Shared Services afdeling og løser opgaver for flere fakulteter og centralt for Aarhus Universitet. Ph.d.-administrationen består af tre afdelinger, Health Ph.d.-administration, Natural og Technical Sciences Ph.d.-administration samt AU Ph.d. og fondsbetjening. De to administrationer arbejder tæt sammen med fakulteterne og varetager administrative opgaver i forbindelse med bl.a. opslag, indskrivninger, stipendie­tildelinger, HR- og personaleadministration, bedømmelser, statistik og doktorafhandlinger. AU Ph.d. og fondsbetjening løser tværgående initiativer på AU og yder rådgivning og ledelses­betjening. Vi har et professionelt, godt og uhøjtideligt arbejdsmiljø med engagerede og hjælpsomme kollegaer, som besidder både bred og dyb viden på området. Du kan læse mere om Ph.d.-administrationen [her](https://phd.health.au.dk/) og fakultetet [her](http://health.au.dk/).

**HR**
Du bliver en del af et motiveret team på i alt 18 engagerede kolleger. Vi har et vedvarende fokus på at skabe de bedst mulige rammer for en effektiv opgavevaretagelse gennem oplyste beslutninger, en klar fælles retning, strategiske forbedringer og drift af høj kvalitet i hele HR-paletten. Samarbejdet i teamet bygger på gensidig tillid, hvor faglig sparring og indflydelse på dine opgaver bliver prioriteret højt. Med et fundament af humor og sammenhold er vi nysgerrige og lytter til hinanden. Du kan læse mere om Health HR [her](https://medarbejdere.au.dk/administration/hr/om-hr/hr-he/) og om fakultetet [her](http://health.au.dk/).

**IT-support**
I Health IT-support håndterer vi henvendelser fra fakultetets medarbejdere og studerende via telefon, mail og personlig henvendelse. Afdelingen består af 17 fastansatte og tre IT-supporterelever, og du kommer til at arbejde i et inspirerende miljø med en uformel omgangstone, hvor du får selvstændigt ansvar for opgaver. Du får gode muligheder for at udvikle dig både fagligt og personligt, og du bliver en del af en organisation, der er i konstant udvikling og har fokus på samarbejde og service. Du kan læse mere om Health IT support [her](https://medarbejdere.au.dk/?id=311561) og om fakultetet [her](http://health.au.dk/).

**Kommunikation**
Du bliver en del af en arbejdsplads, hvor vi i fællesskab og med høj faglighed løser interne og eksterne kommunikationsopgaver. Vi er tæt på fakultetets fagmiljøer og understøtter ledelsen og forskerne med rådgivning og konkret kommunikation Her er plads til sparring, socialt samvær og en god portion humor i hverdagen. Du kommer til at arbejde i universitetsparkens smukkeste bygning, hvor der er travlt, men på alle måder højt til loftet. Du kan læse mere om Health Kommunikation [her](http://health.medarbejdere.au.dk/kontakt/administration/health-kommunikation/) og om fakultetet [her](http://health.au.dk/).

**Studier**
I Health Studier understøtter vi gode studieforløb for alle studerende på Health gennem planlægning, vejledning sagsbehandling og uddannelsestilrettelæggelse, og vi understøtter faglige og ledelsesmæssige beslutninger på uddannelsesområdet. Vi er en afdeling med fokus på høj faglighed, nysgerrighed, og vi har et tæt samarbejde både med hinanden og med de faglige miljøer på fakultetet. Vi er cirka 40 faste medarbejdere og 15 studenterstudievejledere og –medhjælpere, og du kan se frem til en arbejdsdag med højt humør, gode kollegaer og spændende opgaver, som du selv er med til at få indflydelse på og udvikle. Du kan læse mere om Health Studier [her](https://medarbejdere.au.dk/administration/studieadministration/om-au-uddannelse/ledelse-og-medarbejdere-i-studieadministrationerne/he-studier/) og om fakultetet [her](http://health.au.dk/).

**Økonomi**

I Health Økonomi er det vores primære kerneopgave at servicere dekanen og fakultetets fem institutter inden for økonomi og regnskab. Med dig er vi 25 medarbejdere i Health Økonomi, hvoraf 16 er projektøkonomer. Du bliver en del af en afdeling, hvor vi vedvarende har fokus på at optimere og forbedre vores processer, og hvor fleksibilitet i forhold til arbejdstid og opgaveløsning er en naturlig del af vores hverdag. Vores arbejdsmiljø er uformelt og baseret på åbenhed, humor og godt kollegaskab. Der er rum til forskellighed med en fælles vægtning af vores faglighed. Du kan læse mere om Health Økonomi [her](https://medarbejdere.au.dk/?id=375530) og om fakultetet [her](http://health.au.dk/).